ΓΡΑΠΤΗ ΕΡΩΤΗΣΗ P-1748/99

υποβολή: Wolfgang Kreissl-Drfler (Verts/ALE) προς την Επιτροπή

(30 Σεπτεμβρίου 1999)

Θέμα: «Συμφωνία σε ότι αφορά διαδικασίες για την ενίσχυση της προστασίας των επενδύσεων» της 18ης Μα ου 1998 μεταξύ της ΕΕ και των ΗΠΑ

Στις 8.1.1999 ο Βenjamin Α. Gilman, Πρόεδρος της Επιτροπής Διεθνών Σχέσεων στην Βουλή των Εκπροσώπων των Ηνωμένων Πολιτειών απέστειλε ερωτηματολόγιο στον Επίτροπο Sir Leon Brittan. Σ αυτό καλούσε ο κ. Gilman τον αρμόδιο Επίτροπο για εμπορικά θέματα, να διασαφηνίσει ορισμένες «αμφίσημες» διατυπώσεις σχετικά με την χορήγηση της εξαίρεσης ( Waiver) που ζητείται στην παράγραφο II, σημείο 4 της Συμφωνίας.

1. Η Επιτροπή απάντησε στο εν λόγω ερωτηματολόγιο, και αν ναι, προτίθεται να το θέσει άμεσα στην διάθεση των μελών της Επιτροπής Βιομηχανίας, Εξωτερικού Εμπορίου, Ερευνας και Ενέργειας; Η Επιτροπή θα μπορούσε είτε έχει απαντήσει είτε όχι στο εν λόγω ερωτηματολόγιο, να περιγράψει σύντομα την εξέλιξη του εν λόγω θέματος μεταξύ των θεσμικών οργάνων της ΕΕ και των Ηνωμένων Πολιτειών;

2. Η συμφωνία έχει ήδη τεθεί σε ισχύ και άν ναι, πότε και με ποιά νομική βάση ή κατόπιν ποιάς εντολής; Τα κοινοβούλια των κρατών μελών έχουν λάβει θέση σχετικά με την εν λόγω συμφωνία;

3. Το Αμερικάνικο Κογκρέσο έχει χορηγήσει την εξαίρεση για τους τίτλους III και IV του νόμου Ηelms Βarton, και άν ναι, για ποιό χρονικό διάστημα; Ποιέςποχρεώσεις έχει αναλάβει η Επιτροπή σε αντιστάθμισμα;

4. Ποιές είναι οι επιπτώσεις της συμφωνίας στην ενδεχόμενη ένταξη της Κούβας, στο μέλλον, σε μία σύμβαση Ροst- Lome; Ποιές είναι οι επιπτώσεις για την Ευρωπαϊκή Ένωση;

5. Η συμφωνία σημαίνει ότι η Επιτροπή δέχεται την αμερικανική νομοθεσία στον τομέα της ετεροδικίας στο μέτρο που αυτή δεν εφαρμόζεται στις ευρωπαϊκές επιχειρήσεις;

6. Ποιά είναι η θέση της νέας επιτροπής Ρrodi για το πρόβλημα της νομοθεσίας στον τομέα της ετεροδικίας;

Απάντηση του κυρίου Lamy εξ ονόματος της Επιτροπής

(21 Οκτωβρίου 1999)

Το πρώην μέλος της Επιτροπής που ήταν επιφορτισμένο με το εμπόριο απήντησε με επιστολή του στις 4 Ιουνίου 1999 στην επιστολή του κυρίου Gilman. Αντίγραφο της επιστολής αυτής απεστάλη, κατόπιν αιτήσεώς τους, στα μέλη της επιτροπής βιομηχανίας, εξωτερικού εμπορίου, έρευνας και ενέργειας.

Αφότου το μνημόνιο συμφωνίας για το νόμο Helms-Burton, έφθασε, μεταξύ άλλων, στις Ηνωμένες Πολιτείες στις 18 Μαΐου 1998, στη συνάντηση κορυφής Κοινότητας και Ηνωμένων Πολιτειών στο Λονδίνο, η Επιτροπή άσκησε σταθερή πίεση προς την αμερικανική διοίκηση σχετικά με τη χορήγηση της εξαίρεσης για τον τίτλο IV του νόμου Helms-Burton πράγμα που αποτελεί την κύρια προϋπόθεση για την έναρξη ισχύος του μνημονίου. Η Επιτροπή εξακολουθεί να ανησυχεί πολύ επειδή δεν έχει επιτευχθεί απτή πρόοδος μέχρι στιγμής στο θέμα αυτό, οπότε χωρίς αυτήν η Κοινότητα δεν μπορεί φυσικά- να εκφράσει την άποψή της για το μνημόνιο.

Το μνημόνιο συμφωνίας είναι πολιτικής φύσεως και σε καμιά περίπτωση δεν καθιστά έγκυρες τις παράνομες διατάξεις του νόμου Helms-Burton. Στις 25 Μαΐου 1998, το Συμβούλιο Γενικών Υποθέσεων σημείωσε τις αποφάσεις και τις δηλώσεις που έγιναν στη συνάντηση κορυφής Κοινότητας και Ηνωμένων Πολιτειών στις 18 Μαΐου. Καθ'όσο μπορεί να γνωρίζει η Επιτροπή, κανένα εθνικό κοινοβούλιο δεν έχει εκφράσει γνώμη για το μνημόνιο.

Η ένταξη στη σύμβαση του Λομέ αποτελεί θέμα διαπραγματεύσεων μεταξύ της αιτούσας χώρας και των άλλων μελών της σύμβασης του Λομέ. Η Κοινότηταποστηρίζει το αίτημα της Κούβας να συμμετάσχει στις διαπραγματεύσεις της σύμβασης του Λομέ ως παρατηρητής, χωρίς να προδικάζεται καμιά μελλοντική απόφαση συμμετοχής της Κούβας ως μέλους.

Όπως έχει καταστεί σαφές στην απάντησή της Επιτροπής προς τον κύριο Gilman, η Επιτροπή αντιτίθεται τόσο στο νόμο όσο και στην αρχή επιβολής δευτερευόντων εμπορικών αποκλεισμών και νομοθεσίας μεπερεδαφική ισχύ και αναδρομικότητα. Το μνημόνιο συμφωνίας δεν μεταβάλλει τη πεποίθηση της Επιτροπής ότι ο νόμος Helms-Burton είναι αντίθετος με το διεθνή νόμο και τους κανόνες του Παγκόσμιου Οργανισμού Εμπορίου. Αυτή παραμένει η θέση της Επιτροπής.